Laurentz Numensi maja

Laurentz Numensi maja, ka Laurens Numensi majaNarwa ehituskunst 17. sajandil. - Waba Maa, nr. 36, 13. veebruar 1934, oli 17. sajandi keskel ehitatud kolmekorruseline barokk-klassitsistlik elumaja Narva vanalinnas endisel Viru tänaval (Viru 13). See hävis märtsipommitamises 1944. aastal.

 Ajaloost 
Maja oli üks esimesi uusaja hooneid Narvas, see ehitati 1650.–1652. aastal, kolmas korrus lisati 1667. aastalNarva. Eesti arhitektuur 3. Ehitise lasi püstitada Narva linnapea Laurentz NumensS. Karling. Narva – mida enam ei ole. - Välis-Eesti : sõltumatu informatsiooni, kultuuriküsimuste ja majanduse ajaleht, 1. juuli 1980. Kunstiajaloolase Sten Karlingi arvates oli ehitusmeistriks Zacharias Hoffmann vanem. 1656.–1659. aastal asus hoones magistraat. 1935. aastal asutas Georg Saharov tühjalt seisnud majja hotelli PeterburgHotell Peterburgi kinnisvaradeomanikuks Georg Saharov. - Uus Eesti Narva uudised, nr. 110, 19. mai 1939. Hoone sai oluliselt kannatada 1944. aasta märtsipommitamises, kuid portaal jäi terveks; varemed lammutati 1950. aastatel.

 Kirjeldus 
Korrapäraste proportsioonidega kolmekorruseline fassaad oli kujunduselt lakooniline ja liigsete detailideta, selle peamine pilgupüüdja oli kõrge raidportaal, mis ulatus algul läbi kahe korruse katusesimsiniNarva. Eesti arhitektuur 3.. Autoriks peetakse Jakob Preussi. Portaal oli viie lõvimaskarooniga kaunistatud ümarkaarega, mida kummaltki küljelt piirasid kaks rustikapinnaga liseeni. Liseenidele toetus rõhtliist, mille väljal olid barokses dekooris vapid, kartušš, tekstiriba ja aastaarv 1650. Portaali viklites olid putofiguurid. Liseene ääristas lopsakas barokne pahkmikornament. Portaali kohal asetses kahele hermpilastrile või karüatiidile toetuv murdvoluutfrontooniga, tekstiribaga ja tipuobeliskiga supraport. Rikkaliku kujundusega raidportaal oli eeskujuks nii mõnegi hilisema portaali, näiteks Levin Numensi maja portaali loomiselD. Šutov. Vana Narva. Ruutli tanava eksponeerimise eritingimused.

 Viited 

 Välislingid 
 Narva. Viru tn 13, Laurentz v Numensi maja portaal (Jakob Preuss, 1650). Peterburi võõrastemaja. - Tartu Ülikooli kunstiajalooline fotokogu

Kategooria:Narva ajaloolised ehitised